stanford-oval/wikipedia huggingface dataset:
Muhammad Ali (Egypti)
Elämäkerta > Nuoruus

Muhammad Alin nuoruudesta tiedetään varmuudella vain vähän. Hän lienee syntynyt vuonna 1769. Hänen syntymäpaikkansa tiedetään varmuudella olleen Kavála nykyisessä Pohjois-Kreikassa. Muhammad Alin etnisestä taustaa ei tunneta varmuudella, mutta mahdollisesti hän oli albaani. Hänen isänsä oli Kevalan kuvernöörin alaisen alueellisen sotilasjoukon päällikkö Ibrahim Agha. Ibrahim Agha kuoli Muhammad Alin ollessa vielä lapsi ja hän kasvoi kuvernöörin holhouksessa. 18-vuotiaana Muhammad Ali meni naimisiin erään kuvernöörin sukulaisen kanssa. Myöhemmän elämänsä aikana Muhammad Ali sai kaikkiaan 95 lasta eri vaimojensa kanssa.
Muhammad Ali toimi kauppiaana myyden tupakkaa. Kauppiasuransa jälkeen Muhammad Ali aloitti uran sotilaana. Myöhemmässä historiankirjoituksessa hänen uransa alkuvaiheisiin on liitetty erilaisia sankaritekoja, joiden todenperäisyyttä ei kuitenkaan tunneta. Jonkinlaista sotilaskokemusta hänellä lienee kuitenkin ollut, sillä hän nousi lopulta albanialaisista sotilaista kootun yksikön varakomentajaksi.
Elämäkerta > Valtaannousu

Ranskalaiset joukot olivat hyökänneet  tuolloin Osmanien valtakunnan muodolliseen alaisuuteen kuuluneeseen Egyptiin Napoleon Bonaparten johdolla vuonna 1798. Vuonna 1801 Muhammad Ali saapui Egyptiin 300-sotilasta käsittäneen albaaniyksikön komennossa. Yksikön komentajaksi hän oli noussut aikaisemman komentajan kuoltua. Egyptissä Muhammad Ali solmi läheiset suhteet Kairossa vaikuttaneen 'Umar Makam-nimisen uskonoppineen kanssa, joka ranskalaisten miehityksen aikana oli tullut tunnetuksi johtamistaan ranskalaisvastaisista kansannousuista. Toinen hänen läheinen liittolaisensa oli 'Uthman al-Bardisi Bei. Muhammad Ali alkoi esiintyä tavallisen kansan puolustajana paikallisten mamelukkien ja muiden mahtimiesten mielivaltaa vastaan. Yhdessä 'Uthman al-Bardisi Bein kanssa Muhammad Ali ajoi osmanien tukeman kuvernöörin Khuršid Ahmad paššan pakoon Kairosta ja kansan painostuksesta vastahakoinen osmanisulttaani Selim III nimesi Muhammad Alin Egyptin kuvernööriksi vuonna 1805. Muhammad Alin vallan mahdollisti aluksi muutamien onnekkaiden tapausten sarja. Hänen vaarallisin vastustajansa Egyptissä oli mamelukki Alfi Bei, joka menehtyi kuitenkin ilmeisesti koleraan vuonna 1807. Samana vuonna Egyptiin saapui osmanien kanssa sotaan ajautuneiden brittien laivasto-osasto. Mamelukkien tärkeimmän johtajan kuoltua hieman aikaisemmin heillä ei kuitenkaan ollut vahvoja liittolaisia alueella ja huonojen huoltoyhteyksiensä takia he joutuivat lähtemään jo samana vuonna. Valtaan päästyttyään Muhammad Ali katkaisi siteensä entiseen liittolaiseensa ja mamelukki 'Uthman al-Bardisiin liittyen tämän arvostelijoihin. Myöhemmin kansansuosion varmistuttua hän katkaisi siteensä myös uskonoppinut 'Umar Makamiin, joka karkotettiin Kairosta entisen kuvernöörin tapaan.
1810-luvun aikana Muhammad Ali varmistutti asemansa Egyptin yksinvaltijaana. Hänen välinsä Osmanien valtakunnan sulttaaniin eivät olleet hyvät ja teoriassa sulttaanilla oli oikeus erottaa kuvernöörinsä milloin hyvänsä. Tämä ei kuitenkaan ollut silloisessa tilanteessa mahdollista. Muhammad ibn 'Abd al-Wahhabin innoittamat wahhabiitit olivat vallanneet Mekan ja Medinan pyhät kaupungit vuosisadan alussa ja aiheuttaneet huomattavan kolauksen sulttaanin arvovallalle. Tämä ei kuitenkaan pystynyt puuttumaan asiaan maan sisäisten valtataistelujen takia, vaan joutui turvautumaan Egyptin kuvernöörinsä apuun. Muhammad Ali ei voinut kuitenkaan itsekkään suoraan marssia Arabian niemimaalle sotajoukkoineen. Egyptin mamelukit olivat menettäneet tärkeimmän johtajansa, mutta he muodostivat edelleen vahvan ja uhkaavan ryhmittymän Egyptissä. Muhammad Ali hankkiutui eroon mamelukeista niin sanotussa Kairon linnoituksen verilöylyssä, jossa juhlien varjolla linnaan kutsutuista mamelukeista surmattiin satoja. Tapausta on joskus pidetty Egyptin historian käännekohtana, joka päätti lopullisesti satoja vuosia kestäneen keskiaikaisen mamelukkivallan Egyptissä.
Elämäkerta > Uudistukset

Muhammad Ali alkoi valtakaudellaan toteuttaa useita uudistuksia Egyptissä. Maan vanhat osmanirakenteet olivat heikentyneet jo Ali Bei al-Kabirin valtakaudella, mikä helpotti niiden kaatamista lopullisesti Muhammad Alin kaudella. Egyptin vanha mamelukkieliitti korvattiin Kreikan Kavalasta Egyptiin tuoduilla Muhammad Alin sukulaisilla. Yksi kyvykkäimmistä johtajista oli Muhammad Alin oma poika Ibrahim pašša, josta tuli isänsä oikea käsi. Sukulaisten ohella eri alojen ammattilaisia ja sotilaita tuotiin Egyptin ulkopuolelta muualta Osmanien valtakunnasta. Mukana oli turkkilaisia, tšerkessejä, sekä kristittyjä armenialaisia ja georgialaisia. Huomattavia määriä saapui myös Ranskasta, josta ammattilaiset etsivät töitä etenkin Napoleonin kukistuttua vuonna 1815. Heidän joukossaan oli esimerkiksi lääkäri Antoine Barthelemy Clot, eli paikallisittain Clot Bei. Uudistuksia rahoittaakseen Muhammad Alin oli uudistettava myös hallintonsa taloudellista pohjaa. Vanhan iltizam-järjestelmän mukaisten maiden verotusoikeuksia vietiin niiden perinteisiltä omistajilta hallitsijalle ja tämän sukulaisille. Samaan tapaan meneteltiin verotuksesta perintiesesti vapaiden waqf-säätiöiden omistuksien ja verotuksesta vapautettujen multazimien palstojen suhteen. Viljanviennistä tuli valtion monopoli ja sotien kuluttamasta Euroopasta oli tullut tuottoisa markkina-alue. Hyvin rahakkaaksi toiminnaksi osoittautui myös 1830-luvulla aloitettu puuvillan viljely.
Valtion tulot kasvoivat, mutta esimerkiksi talonpojat kärsivät heidän joutuessaan myymään viljaa valtiolle kiinteään hintaan. Kaikki uudistuksetkaan eivät toteutuneet täysin toivotulla tavalla. Muhammad Ali pyrki Euroopan esimerkin mukaisesti luomaan Egyptiin nykyaikaista teollisuutta. Osaavasta työvoimasta oli kuitenkin pulaa. Lopputuloksena oli kapea teollisuussektori, joka palveli lähinnä armeijan tarpeita. Egyptissä alettiin tuottaa esimerkiksi aseita ja muita sotaväen tarvikkeita. Aleksandriaan perustettiin vuonna 1829 suuri telakka sotalaivojen rakentamista varten.
Muhammad Alin sotilaallisiin uudistuksiin kuului uuden asevelvollisuusarmeijan perustaminen. Asevelvollisuus oli yksi talonpoikien vahvasti vastustamista uudistuksista. Sen takia syttyi useita kapinoita, jotka kukistettiin verisesti. Lopulta aikaan oli kuitenkin saatu länsimaisiin univormuhin puettu hyvin koulutettu ja kurinalainen suurimmillaan 130 000 miehen vahvuinen egyptiläisarmeija.
Elämäkerta > Sotaretket

Varmistettuaan asemansa Egyptissä Muhammad Ali saattoi toteuttaa sotaretkensä Arabian niemimaalle. Armeija oli sekalainen joukko sotilaita Pohjois-Afrikasta, beduiineista ja albaaneista. Armeijan uudistuksiakaan ei vielä tuolloin oltu toteutettu ja armeijan menestys oli pitkään vaatimatonta. Mekka vallattiin takaisin vuonna 1813, mutta sittemmin egyptiläiset ajautuivat uuvuttavaan aavikkosotaan wahhabiitteja ja saudien dynastiaa vastaan. Saudien pääkaupunki Dirijja vallattiin lopulta vuonna 1818 ja Muhammad Ali oli nyt varmistanut otteensa myös Arabian niemimaan länsirannikosta. Armeijaansa pönkittääkseen Muhammad Ali kaavaili orjasotilaiden tuomista muualta Afrikasta. Tätä tarkoitusta varten egyptiläiset tekivät Muhammad Alin pojan Isma'ilin johdolla sotaretken Pohjois-Sudaniin. Sotaretki menestyi huonosti. Neljäsosa sotilaista menetettiin taisteluissa ja tauteihin. Kuolleiden joukossa oli myös Ism'ail. Alueelta saatiin loppujen lopuksi vain muutamia orjia, vaikka se jäikin sotaretken jälkeen egyptiläisten löyhään valvontaan. Myöhemmin egyptiläisvallan vahvistamiseksi perustettiin Khartumin kaupunki.
Pian Muhammad Alin oli autettava osmanisulttaania myös muilla suunnilla. Vanhoilliset janissaarit syrjäyttivät uudistusmielisen sulttaani Selim III:n vuonna 1807. Armeijan uudistuksien puutteet tulivat esille Kreikan vapaussodan yhteydessä, jonka kukistamiseksi uusi sulttaani Mahmud II kutsui jälleen apuun Egyptin kuvernöörinsä. Tilanne oli hyvin vaarallinen, sillä Kreikassa kapinointiin sekaantuivat myös Euroopan suurvallat. Muhammad Ali pyrki aluksi osallistumaan kapinoinnin kukistamiseen vain rajallisesti vallaten Kreetan ja Kyproksen vältellen mantereen tilannetta. Lopulta sulttaani taivutteli kuitenkin hänet kiinteämmin mukaan lupauksilla uusista maa-alueista. Sodan kulku näytti muuttuvan Muhammad Alin noustessa maihin Kreikassa helmikuussa 1825 17 000:n miehen sotajoukon kanssa. Ateena vallattiin vuonna 1827, mutta saman vuoden elokuussa ranskalaisten, venäläisten ja brittien laivasto tuhosi osmanien ja egyptiläisten laivaston kokonaan Navarinon taistelussa.
Elämäkerta > Loppukausi ja kuolema

Muhammad Alin suhteet ulkovaltoihin ja Osmanien valtakunnan sulttaaniin paranivat selvästi toisen sodan jälkeen. Muhammad Ali vieraili sulttaanin vieraana Konstantinopolissa ja sai kutsun myös brittien Palmerstonilta. Pitempään ulkomaanmatkaan hän piti itseään kuitenkin jo liian vanhana. Toisaalta Muhammad Alin suhde poikaansa Ibrahimiin oli huonontunut. Ibrahim ei ollut samaa mieltä esimerkiksi vuoden 1832 päätöksestä olla valtaamatta Konstaninopolia. Muhammad Ali alkoi saada vainoharhoja poikansa suhteen, jota saattoivat pahentaa hänen lääkärinsä vanhuudenoireisiin määräämä elohopea. Ibrahim oli alkanut valmistella vallansiirtoa jo pahasti dementoituneelta isältään, kun hän kuoli kuumeeseen marraskuussa 1848 ennen vallanvaihdoksen virallista vahvistamista. Muhammad Ali itse kuoli Aleksandriassa seuraavana vuonna 2. elokuuta 1849. Muhammad Alin seuraajaksi Egyptissä nousi Abbas I.
Aiheesta muualla

Kuvia tai muita tiedostoja aiheesta Muhammad Ali (Egypti) Wikimedia Commonsissa
Muhammad Alin syntymäkoti kreikan Kavalassa.
Kairon linnoituksen verilöyly Horace Vernetin maalauksessa.
Muhammad Alin ja hänen seuraajiensa sotaretket ja hallitsemat alueet kartalla.
Muhammad Ali brittiläisen lähetystön seurassa David Robertsin maalauksessa vuodelta 1839.
Muhammad Alin moskeija Kairossa.
Neptune Orbiter

Planeetta Neptunus, luotaimen suunniteltu kohde.
Neptune Orbiter on Nasan ehdotettu miehittämätön avaruusalus, joka lähetettäisiin tutkimaan planeetta Neptunusta. Arveltiin, että se laukaistaisiin noin vuonna 2016 ja siltä menisi 8–12 vuotta saavuttaa planeetta, mutta kuitenkaan Nasan sivustoilla ei enää mainita laukaisupäivää.
Neptune Orbiterin uskottiin vastaavan moniin planeettaa koskeviin kysymyksiin. Sen tärkein tehtävä olisi ollut tietojen kokoaminen Neptunuksen ilmakehästä ja säästä, sen renkaista ja sen kuista, etenkin Tritonista. California Institute of Technology on ehdottanut suunnitelmaa Neptune Orbiterin tehtäväksi vuonna 2004. Myös Idahon yliopistosto ja Boeing ovat tehneet vastaavia ehdotuksia.
Tehtävä

Neptune Orbiterin oli tarkoitus kulkea Neptunuksen kiertoradalle ja tehdä tieteellisiä analyyseja planeetasta. Nasa suunnitteli tehtävää alun perin vuonna 2005. Neptune Orbiterin laukaisu piti tapahtua samantyylisellä raketilla kuin Delta IV tai Atlas V. Luotaimen lentorata käyttäisi hyväkseen Venuksen ja Jupiterin vetovoimaa. Myös Uranuksen vetovoiman hyödyntämistä ajateltiin.
Käännös suomeksi
Ylemmäinen (Hankasalmi)

| Ylemmäinen |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°15′25″N, 26°26′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niemisjärven valuma-alue (14.38)
Laskuoja:  oja Keskiseen 
Järvinumero:  14.382.1.004
Mittaustietoja
Pinnankorkeus:  103,7 m  
Pituus:  630 m  
Leveys:  360 m  
Rantaviiva:  1,71 km  
Pinta-ala:  13,544 ha  
Saaria:  ei saaria 
 fiYlemmäinen 
Ylemmäinen  on Keski-Suomessa Hankasalmella Halttulan lähellä sijaitseva järvi.
Maantietoa

Järven pinta-ala on 13,5 hehtaaria, se on 650 metriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niemisjärven valuma-alueella (14.38), jonka Niemisjärven alueeseen (14.382) se kuuluu. Järven vedenpinnan korkeus on 103,7 metriä mpy.
NBA-kausi 1971–1972

NBA-kausi 1971–1972 oli NBA-liigan 26. kausi. Runkosarja alkoi 12. lokakuuta 1971 ja loppui 26. maaliskuuta 1972. Mestaruutta juhli kauden päätteeksi Los Angeles Lakers, kun se voitti New York Knicksin 7. toukokuuta päättyneessä finaalisarjassa otteluvoitoin 4–1.
Tapahtumia

San Diego Rockets muutti Houstoniin ja joukkueen nimeksi tuli Houston Rockets.
San Francisco Warriors muutti Oaklandiin ja joukkueen nimeksi tuli Golden State Warriors.
Tähdistöottelu pelattiin Inglewoodissa. Lännen joukkue voitti ottelun 112–110 ja sen parhaana pelaajana palkittiin Los Angeles Lakersin Jerry West.
Lakersin 69 runkosarjavoittoa oli NBA:n ennätys ja se rikkoontui vasta kaudella 1995–1996 Chicago Bullsin voitettua 72 peliä.
Lakersin Elgin Baylor lopetti uransa vain yhdeksän runkosarjaottelun jälkeen. Samasta hetkestä alkoi Lakersin 33 ottelun voittoputki, joka on amerikkalaisten ammattilaissarjojen pisin.
Baltimore Bullets kauppasi Earl Monroen New York Knicksiin vaihdossa Mike Riordaniin, Dave Stallworthiin ja kahteen varausvuoroon.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Kareem Abdul-Jabbar | Milwaukee Bucks | 34.8 |
| Levypalloja per ottelu | Wilt Chamberlain | Los Angeles Lakers | 19.2 |
| Syöttöjä per ottelu | Jerry West | Los Angeles Lakers | 9.7 |
| Pelitilanneheittojen tarkkuus | Wilt Chamberlain | Los Angeles Lakers | 64.9% |
| Vapaaheittojen tarkkuus | Jack Marin | Baltimore Bullets | 89.4% |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Divisioonien välierät | Divisioonien välierät | Divisioonien välierät |  |  | Divisioonien finaalit | Divisioonien finaalit | Divisioonien finaalit |  |  | NBA:n finaali | NBA:n finaali | NBA:n finaali |
 
|   | 1 |  Boston | 4 |   |  |  |  |  |  |  |  |  |  |
|  | 4 |  Atlanta | 2 |   |  |  |  |  |  |  |  |  |  |
|  | 4 |  Atlanta | 2 |   |   | 1 |  Boston | 1 |   |  |  |  |  |
|  | Itäinen divisioona | Itäinen divisioona | Itäinen divisioona |   |   | 1 |  Boston | 1 |   |  |  |  |  |
|  | Itäinen divisioona | Itäinen divisioona | Itäinen divisioona |   |   | 2 |  New York | 4 |   |  |  |  |  |
|  | 2 |  New York | 4 |   |   | 2 |  New York | 4 |   |  |  |  |  |
|  | 2 |  New York | 4 |   |  |  |  |  |   |  |  |  |  |
|   | 3 |  Baltimore | 2 |   |  |  |  |  |   |  |  |  |  |
|  |  |   |   |   |   |   |   |   |   |   | E2 |  New York | 1 |
|  |  |   |   |   |   |   |   |   |   |   | W1 |  Los Angeles | 4 |
|   | 1 |  Los Angeles | 4 |   |  |  |  |  |   |  |  |  |  |
|  | 3 |  Chicago | 0 |   |  |  |  |  |   |  |  |  |  |
|  | 3 |  Chicago | 0 |   |   | 1 |  Los Angeles | 4 |   |  |  |  |  |
|  | Läntinen divisioona | Läntinen divisioona | Läntinen divisioona |   |   | 1 |  Los Angeles | 4 |   |  |  |  |  |
|  | Läntinen divisioona | Läntinen divisioona | Läntinen divisioona |   |   | 2 |  Milwaukee | 2 |   |  |  |  |  |
|  | 2 |  Milwaukee | 4 |   |   | 2 |  Milwaukee | 2 |   |  |  |  |  |
|  | 2 |  Milwaukee | 4 |   |  |  |  |  |  |  |  |  |  |
|   | 4 |  Golden State | 1 |   |  |  |  |  |  |  |  |  |  |
Palkitut pelaajat

Arvokkain pelaaja (MVP): Kareem Abdul-Jabbar, Milwaukee Bucks
Vuoden tulokas: Sidney Wicks, Portland Trail Blazers
Vuoden valmentaja: Bill Sharman, Los Angeles Lakers
Finaalien MVP: Wilt Chamberlain, Los Angeles Lakers
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Milwaukee

| Milwaukee |
| --- | --- |
 Kuvakollaasi Milwaukeesta.
 lippu
 Milwaukeen kaupunki Milwaukeen piirikunnan kartalla.
 Milwaukee
 Koordinaatit: 43°03′N, 87°57′W 
Valtio:  Yhdysvallat
Osavaltio:  Wisconsin
Piirikunta:  Milwaukee, Washington, Waukesha
Väkiluku (2010):  594 833
 – Metropolialue:  1 555 908
 
 city.milwaukee.gov 
Infobox OKVirheellinen NIMI-arvo: 
Milwaukee on Yhdysvaltojen Wisconsinin osavaltion suurin kaupunki. Kaupunki sijaitsee Michiganjärven rannalla osavaltion kaakkoisosassa ja sen perustamiskirja on tehty vuonna 1846. Kaupunki kasvoi 1800-luvulla ja 1900-luvulla teollisena keskuksena. Teollisuus taantui kuitenkin 1980-luvulla, vaikka sillä onkin edelleen suuri merkitys kaupungin taloudelle. Milwaukeen asukasluku oli vuoden 2010 väestönlaskennan mukaan 594 833 ja sen suuremman metropolialueen 1 555 908.
Maantiede

Milwaukee sijaitsee Wisconsinin osavaltion kaakkoisosassa Michiganjärven rannalla. Milwaukeen alueella kohtaavat järvellä Milwaukee-lahteen laskevat Milwaukee-, Menomonee- ja Kinnickinnic-joet. Matkaa Milwaukeesta Chicagoon etelässä on noin 145 kilometriä. Milwaukeen suurempi metropolialue käsittää Milwaukeen kaupungin lisäksi myös Waukeshan, Wauwatosan ja West Allisin esikaupungit, sekä Racinen kaupungin. Metropolialue on osa suurta rakennettua aluetta, joka leviää Michiganjärven rantaa pitkin kohti Chicagoa ja Indianan luoteisosia. Milwaukee itsessään on Milwaukeen piirikunnan keskus.
Isotjärvet vaikuttavat alueen ilmastoon. Kaupunkia kohti liikkuvien ilmamassojen ilmanpaine muuttuu niiden ylittäessä järvet, mikä voi johtaa suuriin lämpötilanvaihteluihin. Myös kaupungin yli kohti itää liikkuvat myrskyt ovat tyypillinen kaupungin sään piirre ja talvisin ne voivat aiheuttaa rankkaa lumisadetta.
Talous

Milwaukeen teollisuuden taannuttua kaupungin taloudellinen pohja on monipuolistunut. Tärkeimpiin talouden aloihin lukeutuvat esimerkiksi terveydenhoito, finanssiala, sekä pankki- ja vakuutusala. Taantumisesta huolimatta myös teollisuudella on edelleen suuri merkitys. Kaupungissa tuotetaan esimerkiksi elintarvikkeita, lääketarvikkeita, kaivoskoneita, moottoreja, nahkatuotteita, elektroniikkaa ja moottoripyörien osia. Kaupungissa pääkonttorejaan pitäviä yrityksiä ovat esimerkiksi Harley-Davidson ja Rockwell Automation. Viime aikoina korkean teknologian yritysten merkitys on kasvanut. Kaupunki on ollut historiallisesti tunnettu panimoistaan. Miller Brewingin panimo Milwaukeessa on vanhin edelleen toiminnassa oleva yhdysvaltalainen panimo.
Kotitalouksien keskimääräiset vuosittaiset ansiot Milwaukeessa aikavälillä 2012–2016 olivat 36 801 Yhdysvaltain dollaria ja henkilöä kohden 20 630 dollaria. 28,4 % väestöstä eli köyhyysrajan alapuolella.
Väestö

Milwaukeen asukasluku oli vuoden 2010 väestönlaskennan mukaan 594 833 ja vuoden 2017 arvion mukaan 595 351. Sen suuremman metropolialueen asukasluku oli vuonna 2010 1 555 908. Kaupungin asukkaista 46 % oli taustaltaan valkoisia (latinot pois lukien 36 %), 39,2 % afroamerikkalaisia, 0,6 % intiaaneja, 18,2 % latinoja mistä tahansa rodusta ja 3,8 % aasialaisia. 19,4 % kaupungin asukkaista puhui kotonaan jotakin muuta kieltä kuin englantia ja 9,7 % kaupungin asukkaista oli syntynyt ulkomailla.
Koulutus

Milwaukeessa sijaitseva Marquetten yliopisto on perustettu vuonna 1881. Kaupungissa toimii myös Wisconsinin yliopiston Milwaukeen haara. Muita korkeamman asteen oppilaitoksia kaupungissa ovat Alverno College, Cardinal Stritch University, Medical College of Wisconsin, Mount Mary College, Milwaukee School of Engineering ja Milwaukee Area Technical College.
Kulttuuri

Milwaukeessa järjestetään lukuisia tapahtumia ja kaupungin lempinimi onkin City of Festivals. Summerfest on yksi maan suurimmista musiikkitapahtumista. Muita tapahtumia voat esimerkiksi Wisconsin State Fair, PrideFest, Great Circus Parade, Bastille Days, Festa Italiana, German Fest ja Polish Fest.
Milwaukeella on oma sinfoniaorkesterinsa, sekä baletti- ja oopperaseurueensa. Kaupungissa toimii myös monia muita teatteri- ja musiikkiseurueita. Kaupungin huomattaviin museoihin lukeutuvat esimerkiksi Milwaukee Public Museum ja Milwaukee Art Museum. Milwaukee County Zoo -eläintarha sijaitsee kaupungin länsilaidalla.
Kaupungin huomattaviin urheiluseuroihin lukeutuvat baseballjoukkue Milwaukee Brewers ja koripallojoukkue Milwaukee Bucks. Lokakuisin järjestetään Lakefront Marathon -juoksu ja Milwaukee Mile -kilparataa käytetään useissa eri moottoriurheilutapahtumissa.
Aiheesta muualla

Kuvia tai muita tiedostoja aiheesta Milwaukee Wikimedia Commonsissa
Ilmakuva Milwaukeen keskustasta.
Näkymä Milwaukeen vuoden 1898 paikkeilta.
Kartta Milwaukeen rodullisesta jakautumisesta. valkoiset, mustat, aasialaiset ja latinot.
Milwaukee Art Museum.
Myh’ailo Jalovyi

| Myh’ailo Jalovyi> Михайло Яловий |
| --- | --- |
 Myh’ailo Jalovyi
Henkilötiedot
Syntynyt: 5. kesäkuuta 1895 Dar-Nadežda, Kostjantynohradin piiri, Pultavan kuvernementti, Venäjän keisarikunta
Kuollut: 3. marraskuuta 1937 (42 vuotta) Sandarmoh, Karjalan ASNT, Neuvostoliitto
Ammatti:  kirjailija
Kirjailija
Salanimi: Julijan Špol
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Myh’ailo Jalovyi, ukr. Михайло Яловий, kirjailijanimi Julijan Špol, (5. kesäkuuta 1895 Dar-Nadežda, Kostjantynohradin piiri, Pultavan kuvernementti, Venäjän keisarikunta – 3. marraskuuta 1937 Karjalan ASNT, Neuvostoliitto) oli ukrainalainen runoilija, prosaisti, näytelmäkirjailija ja poliittinen ja kulttuurialan johtaja.
Jalovyi opiskeli lääketiedettä Kiovan yliopistossa. Hän liittyi 1917 Ukrainan sosialistiseen vallankumouspuolueeseen (UPSR), ja seuraavana vuonna hänestä tuli borotbistien aktiivinen jäsen. Ollessaan valittuna Kostjantynohradin piirin semstvon johtoon hän organisoi 1917–1919 piirin paikallishallinnon. Hän toimi 1918 Vasyl Blakytnyin apuna Borotban päätoimittajana, ja 1919 hänestä tuli sanomalehtien Seljanska bidnota ja Seljanyn i robitnyk päätoimittaja.
Jalovyi aloitti kirjallisen tuotantonsa julkaisemisen 1918, joskin varsinaisesti hän aloitti 1921, jolloin hän perusti Myh’ailo Semenkon ja Vasyl Aleškon kanssa ”Futuristirunoilijoiden taisteluryhmän” ja julkaisi tuotantoaan useissa lehdissä. Jalovyin läheinen ystävä ja yhteistyökumppani oli Mykola Hvylovyi. Jalovyi oli Vapliten perustajia ja sen ensimmäinen puheenjohtaja. Tuotteliaana kirjoittajana Jalovyi osallistui Ukrainan kirjalliseen keskusteluun 1925–1928 ja kävi kiivasta sananvaihtoa Serhi Pylypenkon ja talonpoikien kirjailijaliiton Pluhin kanssa.
Jalovyi osallistui vuonna 1927 Harkovassa pidetyn Ukrainan oikeinkirjoitusta käsittelevän konferenssin toimintaan. Kokouksessa päätettiin ukrainan kielen uuden kirjoitusstandardin käyttöönotosta. Jalovyi pidätettiin toukokuussa 1933 ja tuomittiin kymmeneksi vuodeksi vankilaan ja karkotukseen pakkotyöleirille Siperiaan. Erikoistribunaali tuomitsi hänet uudestaan 1937, ja hänet ammuttiin Sandarmohissa. Jalovyin pidätys oli Pavel Postyševin Ukrainan älymystöön kohdistuvan pogromin alkuna.